SET ท้ายตลาดกระฉูด 30 จุด รับแรงซื้อหุ้นบิ๊กแคปฯ IVL นำทีมพุ่ง 11%  
SET ท้ายตลาดกระฉูด 30 จุด รับแรงซื้อหุ้นบิ๊กแคปฯ IVL นำทีมพุ่ง 11%
SET ท้ายตลาดกระฉูด 30 จุด รับแรงซื้อหุ้นบิ๊กแคปฯ IVL นำทีมพุ่ง 11%
31 มี.ค. 2563

ผู้สื่อข่าวรายงานว่า ดัชนีตลาดหุ้นภาคบ่ายพุ่งกระฉูดกว่า 30 จุด โดย ณ เวลา 15.46 น. ดัชนีอยู่ที่ระดับ 1,124.64 จุด บวก 36.82 จุด หรือ 3.38% ด้วยมูลค่าซื้อขาย 43,745.82 ล้านบาท โดยได้แรงซือหุ้นกลุ่ม Big Cap หนุนดังตารางประกอบ

บล.ฟิลลิป ระบุในบทวิเคราะห์ว่า SET ปรับตัวขึ้นตามภูมิภาคจากตัวเลขดัชนี PMIภาคการผลิตของจีน เดือน มี.ค.ที่ประกาศออกมาดีกว่าคาดการณ์ไว้มาก และได้ปัจจัยหนุนภายในประเทศคือการประกาศขายกองทุน SSF ให้แก่นักลงทุนในพรุ่งนี้ คาดจะมีเม็ดเงินไหลเข้าพยุงตลาดทุน โดยเฉพาะหุ้นกลุ่ม Big Cap.
คาดบ่ายนี้ดัชนี SET เคลื่อนไหวต่อในแดนบวกในกรอบ 1090-1140 จุด ลุ้นมติที่ประชุม ครม.อาจมีมาตรการกระตุ้นเศรษฐกิจเพิ่มเติมหลังประชาชนตอบรับมาตรการแจกเงิน 5,000บาท เป็นเวลา 3เดือน กว่า 20 ล้านคน จากผลกระทบการระบาดของไวรัส COVID-19